ประกาศคณะกรรมการกํากับตลาดทุนที่ ทจ. 12/2559เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 40(11) มาตรา 41(3) และ (4) มาตรา 42(10) และมาตรา 43(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2559 เป็นต้นไปข้อ ๒ (1) ประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552(2) ประกาศคณะกรรมการกํากับตลาดทุน ที่ ทจ. 17/2555 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 2) ลงวันที่ 28 มีนาคม พ.ศ. 2555(3) ประกาศคณะกรรมการกํากับตลาดทุน ที่ ทจ. 37/2555 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 3) ลงวันที่ 9 สิงหาคม พ.ศ. 2555(4) ประกาศคณะกรรมการกํากับตลาดทุน ที่ ทจ. 15/2556 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 4) ลงวันที่ 11 มีนาคม พ.ศ. 2556(5) ประกาศคณะกรรมการกํากับตลาดทุน ที่ ทจ. 35/2557 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 5) ลงวันที่ 29 กันยายน พ.ศ. 2557(6) ประกาศคณะกรรมการกํากับตลาดทุน ที่ ทจ. 45/2557 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 6) ลงวันที่ 7 พฤศจิกายน พ.ศ. 2557(7) ประกาศคณะกรรมการกํากับตลาดทุน ที่ ทจ. 28/2558 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 7) ลงวันที่ 10 กรกฎาคม พ.ศ. 2558(8) ประกาศคณะกรรมการกํากับตลาดทุน ที่ ทจ. 26/2555 เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน ลงวันที่ 16 พฤษภาคม พ.ศ. 2555(9) ประกาศคณะกรรมการกํากับตลาดทุน ที่ ทจ. 20/2557 เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน (ฉบับที่ 2) ลงวันที่ 16 มิถุนายน พ.ศ. 2557(10) ประกาศคณะกรรมการกํากับตลาดทุน ที่ ทจ. 36/2557 เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน (ฉบับที่ 3) ลงวันที่ 29 กันยายน พ.ศ. 2557(11) ประกาศคณะกรรมการกํากับตลาดทุน ที่ ทจ. 46/2557 เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน (ฉบับที่ 4) ลงวันที่ 7 พฤศจิกายน พ.ศ. 2557ข้อ ๓ ในประกาศนี้คําว่า "ผู้บริหาร" "ผู้ลงทุนรายใหญ่" "ผู้ลงทุนสถาบัน" และ "หุ้นกู้ที่มีอนุพันธ์แฝง" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภท"หุ้นกู้ที่มีอนุพันธ์แฝงระยะสั้น" หมายความว่า หุ้นกู้ที่มีอนุพันธ์แฝงที่มีกําหนดเวลาชําระหนี้ไม่เกิน 270 วันนับแต่วันที่ออกหุ้นกู้ที่มีอนุพันธ์แฝงนั้น"บริษัท" หมายความว่า (1) บริษัทจํากัดหรือบริษัทมหาชนจํากัด(2) สถาบันการเงิน"สถาบันการเงิน" หมายความว่า (1) ธนาคารพาณิชย์ บริษัทเงินทุน หรือบริษัทเครดิตฟองซิเอร์ ตามกฎหมายว่าด้วยธุรกิจสถาบันการเงิน(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ซึ่งมิได้จํากัดเฉพาะเพียงบางประเภทหลักทรัพย์(3) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน"ตลาดหลักทรัพย์" หมายความว่า ตลาดหลักทรัพย์แห่งประเทศไทย"ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกหุ้นกู้ที่มีอนุพันธ์แฝงและผู้ถือหุ้นกู้ที่มีอนุพันธ์แฝง "ผู้แทนผู้ถือหุ้นกู้" หมายความว่า ผู้แทนผู้ถือหุ้นกู้ซึ่งมีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ตามที่กําหนดไว้ในประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้"บุคคลภายในของบริษัทที่ออกหุ้นอ้างอิง" หมายความว่า บุคคลที่อยู่ในฐานะที่อาจมีโอกาสล่วงรู้ข้อมูลภายในของบริษัทที่ออกหุ้นอ้างอิงอันเนื่องมาจากการมีโครงสร้างการถือหุ้นหรือกาจัดการร่วมกับบริษัทที่ออกหุ้นอ้างอิง โดยเฉพาะอย่างยิ่งบุคคลที่มีลักษณะใดลักษณะหนึ่งดังต่อไปนี้ด้วย(1) ถือหุ้นไม่ว่าโดยทางตรงหรือทางอ้อมเกินกว่าร้อยละ 25 ของจํานวนหุ้นที่มีสิทธิออกเสียงทั้งหมดของบริษัทที่ออกหุ้นอ้างอิง(2) มีบริษัทที่ออกหุ้นอ้างอิงเป็นผู้ถือหุ้นไม่ว่าโดยทางตรงหรือทางอ้อมเกินกว่าร้อยละ 25 ของจํานวนหุ้นที่มีสิทธิออกเสียงทั้งหมด(3) มีผู้ถือหุ้นไม่ว่าโดยทางตรงหรือทางอ้อมเกินกว่าร้อยละ 25 ของจํานวนหุ้นที่มีสิทธิออกเสียงทั้งหมดเป็นกลุ่มบุคคลเดียวกับผู้ถือหุ้นที่ถือหุ้นไม่ว่าโดยทางตรงหรือทางอ้อมในบริษัทที่ออกหุ้นอ้างอิงเกินกว่าร้อยละ 25 ของจํานวนหุ้นที่มีสิทธิออกเสียงทั้งหมด(4) มีกรรมการหรือผู้บริหารเป็นกลุ่มบุคคลเดียวกับกรรมการที่มีอํานาจลงนามผูกพันหรือผู้บริหารของบริษัทที่ออกหุ้นอ้างอิง(5) มีโครงสร้างการถือหุ้นหรือการจัดการในลักษณะอื่นใดที่แสดงให้เห็นได้ว่าผู้ที่ประสงค์จะยื่นคําขออนุญาตมีอํานาจควบคุมบริษัทที่ออกหุ้นอ้างอิง หรือมีบริษัทที่ออกหุ้นอ้างอิงเป็นผู้มีอํานาจควบคุม หรือมีผู้มีอํานาจควบคุมเป็นบุคคลเดียวกับผู้มีอํานาจควบคุมบริษัทที่ออกหุ้นอ้างอิงการนับรวมจํานวนหุ้นตามวรรคหนึ่ง (1) หรือ (2) หรือ (3) ให้นับรวมหุ้นที่ถือโดยผู้ที่เกี่ยวข้องกับบุคคลดังกล่าวด้วย และในกรณีที่บุคคลนั้นเป็นนิติบุคคล ให้นับรวมการถือหุ้นของกรรมการและผู้บริหารในสายงานที่เกี่ยวข้องกับการออกและเสนอขายหุ้นกู้อนุพันธ์ของนิติบุคคลดังกล่าวด้วยหมวด ๑ บททั่วไป\_\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ ขอบเขตการใช้บังคับ\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ เนื่องจากหุ้นกู้ที่มีอนุพันธ์แฝงเป็นตราสารหนี้ซึ่งมีลักษณะของข้อตกลงและเงื่อนไขที่มีองค์ประกอบรวมกันระหว่างหุ้นกู้ที่เป็นการกู้ยืมเงินโดยทั่วไปกับสัญญาซื้อขายล่วงหน้า ในการกํากับดูแลการออกและเสนอขายหุ้นกู้ที่มีอนุพันธ์แฝงจึงมีประกาศเกี่ยวข้อง 2 ส่วน ส่วนแรกคือประกาศคณะกรรมการกํากับตลาดทุนที่กําหนดเกี่ยวกับการขออนุญาตและการอนุญาตให้เสนอขายหุ้นกู้ที่เป็นการกู้ยืมเงินโดยทั่วไป เช่น ประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่ ประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย และประกาศคณะกรรมการกํากับตลาดทุนว่าด้วยการเสนอขายตราสารหนี้ของหน่วยงานภาครัฐไทย และส่วนที่สองคือประกาศฉบับนี้ที่กําหนดหลักเกณฑ์การกํากับดูแลเพิ่มเติมจากประกาศในส่วนแรกซึ่งเน้นการกํากับดูแลในส่วนที่เกี่ยวกับบุคคลที่อยู่ในข่ายที่ควรเป็นผู้ออกหุ้นกู้ที่มีอนุพันธ์แฝง ลักษณะของหุ้นกู้ที่มีอนุพันธ์แฝง และการเสนอขายตราสารดังกล่าวต่อผู้ลงทุนในแต่ละประเภท ในการขออนุญาตและการอนุญาตให้เสนอขายหุ้นกู้ที่มีอนุพันธ์แฝง จึงให้ปฏิบัติตามประกาศ 2 ส่วนดังกล่าวควบคู่กัน เว้นแต่เป็นหุ้นกู้ที่มีอนุพันธ์แฝงตามข้อ 5 และในกรณีที่ข้อกําหนดใดของประกาศทั้ง 2 ส่วนนั้นขัดหรือแย้งกัน ให้ใช้ข้อกําหนดตามประกาศนี้เป็นหลักข้อ ๕ หุ้นกู้ที่มีอนุพันธ์แฝงที่มีลักษณะใดลักษณะหนึ่งดังต่อไปนี้ ไม่ต้องอยู่ภายใต้บังคับประกาศนี้(1) ผู้ออกมีสิทธิในการบังคับไถ่ถอนคืนก่อนกําหนด (callable) หรือผู้ถือมีสิทธิเรียกให้ผู้ออกชําระหนี้คืนก่อนกําหนด (puttable) โดยมีการกําหนดผลตอบแทนไว้อย่างแน่นอนหรือเป็นอัตราที่ผันแปรตามอัตราดอกเบี้ยของสถาบันการเงินหรืออัตราดอกเบี้ยอื่น และไม่มีการกําหนดเงื่อนไขการจ่ายผลตอบแทนที่อ้างอิงกับปัจจัยอ้างอิงอื่นเพิ่มเติม (2) สิทธิตามหุ้นกู้ดังกล่าวมีลักษณะเป็นหุ้นกู้แปลงสภาพ และเป็นไปตามเงื่อนไขครบถ้วนดังนี้ (ก) กําหนดมูลค่าผลตอบแทนก่อนการใช้สิทธิในการแปลงสภาพไว้อย่างแน่นอนหรือเป็นอัตราที่ผันแปรตามอัตราดอกเบี้ยของสถาบันการเงินหรืออัตราดอกเบี้ยอื่น และไม่มีการกําหนดเงื่อนไขการจ่ายผลตอบแทนที่อ้างอิงกับปัจจัยอ้างอิงอื่นเพิ่มเติม (ข) มีข้อกําหนดในการแปลงสภาพที่ระบุให้แปลงสภาพเป็นหุ้นของผู้ออกหุ้นกู้เท่านั้น (ค) กําหนดราคาแปลงสภาพโดยไม่ผูกอยู่กับปัจจัยอ้างอิงอื่นข้อ ๖ ข้อกําหนดตามประกาศนี้ใช้เฉพาะกับกรณีที่เป็นการออกและเสนอขายหุ้นกู้ที่มีอนุพันธ์แฝงในประเทศไทยเท่านั้นข้อ ๗ ข้อกําหนดเพิ่มเติมสําหรับการออกและเสนอขายหุ้นกู้ที่มีอนุพันธ์แฝงมีรายละเอียดดังต่อไปนี้(1) หลักเกณฑ์การอนุญาตให้ออกและเสนอขายหุ้นกู้ที่มีอนุพันธ์แฝงต่อประชาชนเป็นการทั่วไป เป็นไปตามหลักเกณฑ์ทั่วไปในส่วนที่ 3 ของหมวดนี้ และหมวด 2(2) หลักเกณฑ์การออกและเสนอขายหุ้นกู้ที่มีอนุพันธ์แฝงต่อบุคคลในวงจํากัด เป็นไปตามหลักเกณฑ์ทั่วไปในส่วนที่ 3 ของหมวดนี้ และหมวด 3ข้อ ๘ ในการจําหน่ายหุ้นกู้ที่มีอนุพันธ์แฝงต่อประชาชนเป็นการทั่วไปตามหมวด 2 บริษัทที่ได้รับอนุญาตมีหน้าที่ปฏิบัติให้เป็นไปตามประกาศคณะกรรมการกํากับตลาดทุนว่าด้วยการจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ด้วยส่วน ๒ อํานาจของสํานักงาน\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยกรณีใดกรณีหนึ่งดังต่อไปนี้ สํานักงานอาจไม่อนุญาตให้เสนอขายหุ้นกู้ที่มีอนุพันธ์แฝงตามคําขออนุญาตได้(1) บริษัทที่ขออนุญาตหรือการเสนอขายหุ้นกู้ที่มีอนุพันธ์แฝงมีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการเสนอขายหุ้นกู้ที่มีอนุพันธ์แฝงนั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์ หรือประกาศนี้(2) การเสนอขายหุ้นกู้ที่มีอนุพันธ์แฝงอาจขัดต่อนโยบายสาธารณะหรือนโยบายของรัฐ(3) การเสนอขายหุ้นกู้ที่มีอนุพันธ์แฝงอาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม(4) การเสนอขายหุ้นกู้ที่มีอนุพันธ์แฝงอาจก่อให้เกิดความเสียหายต่อผู้ลงทุนโดยรวม หรืออาจทําให้ผู้ลงทุนโดยรวมไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบการตัดสินใจลงทุนข้อ ๑๐ ในกรณีที่ปรากฏต่อสํานักงานภายหลังการอนุญาตให้เสนอขายหุ้นกู้ที่มีอนุพันธ์แฝงว่าข้อเท็จจริงและพฤติการณ์ที่สํานักงานนํามาพิจารณาเพื่ออนุญาตให้เสนอขายหุ้นกู้ที่มีอนุพันธ์แฝงเปลี่ยนแปลงไป ซึ่งหากข้อเท็จจริงและพฤติการณ์ที่เปลี่ยนแปลงไปนั้นปรากฏต่อสํานักงานก่อนการอนุญาต สํานักงานอาจไม่อนุญาตให้เสนอขายหุ้นกู้ที่มีอนุพันธ์แฝงนั้น ให้สํานักงานมีอํานาจดังต่อไปนี้(1) สั่งให้บริษัทที่ได้รับอนุญาต กรรมการ หรือผู้บริหารของบริษัทที่ได้รับอนุญาต ชี้แจงหรือเปิดเผยข้อมูลเพิ่มเติมภายในระยะเวลาที่กําหนด และระงับการอนุญาตให้ออกหุ้นกู้ที่มีอนุพันธ์แฝงหรือให้บริษัทที่ได้รับอนุญาตระงับการเสนอขายหุ้นกู้ที่มีอนุพันธ์แฝงไว้ก่อนจนกว่าจะได้ชี้แจงหรือแก้ไขให้ถูกต้อง และหากบริษัทที่ได้รับอนุญาต กรรมการ หรือผู้บริหารของบริษัทที่ได้รับอนุญาต ไม่สามารถชี้แจงหรือดําเนินการแก้ไขให้ถูกต้องได้ภายในระยะเวลาที่กําหนด สํานักงานอาจสั่งเพิกถอนการอนุญาตตาม (2) ได้(2) สั่งเพิกถอนการอนุญาตให้เสนอขายหุ้นกู้ที่มีอนุพันธ์แฝงในส่วนที่ยังมิได้เสนอขายหรือยังไม่มีผู้จองซื้อในการสั่งการตามวรรคหนึ่งให้สํานักงานคํานึงถึงปัจจัยดังต่อไปนี้ประกอบการพิจารณา(1) ความร้ายแรงของข้อเท็จจริงหรือพฤติการณ์ที่เปลี่ยนแปลงไป(2) ผลกระทบต่อผู้ลงทุนที่จองซื้อหุ้นกู้ที่มีอนุพันธ์แฝงนั้นข้อ ๑๑ ในกรณีที่เข้าลักษณะอย่างใดอย่างหนึ่งดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายหุ้นกู้ที่มีอนุพันธ์แฝงที่ได้รับอนุญาตได้(1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว(2) บริษัทที่ขออนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน(3) บริษัทที่ขออนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันการผ่อนผันตามวรรคหนึ่งให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้บริษัทที่ขออนุญาตต้องปฏิบัติด้วยก็ได้ส่วน ๓ หลักเกณฑ์ทั่วไป\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ บริษัทที่จะขออนุญาตออกและเสนอขายหุ้นกู้ที่มีอนุพันธ์แฝง ต้องมีสถานะดังต่อไปนี้ (1) บริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทย(2) สถาบันการเงิน ทั้งนี้ กรณีเป็นธนาคารต่างประเทศซึ่งมีสาขาที่ได้รับอนุญาตให้ประกอบธุรกิจธนาคารพาณิชย์ในประเทศไทยตามกฎหมายว่าด้วยธุรกิจสถาบันการเงิน ธนาคารต่างประเทศดังกล่าวต้องมีความรับผิดต่อเจ้าหนี้ในการชําระหนี้อย่างเต็มจํานวนจากทรัพย์สินของตนข้อ ๑๓ ข้อตกลงในการชําระค่าซื้อและการชําระหนี้ตามหุ้นกู้ที่มีอนุพันธ์แฝงจะมีการกําหนดเป็นสกุลเงินบาทหรือสกุลเงินต่างประเทศก็ได้ข้อ ๑๔ เอกสารหรือหลักฐานที่ต้องยื่นต่อสํานักงานตามที่ประกาศนี้กําหนด ไม่ว่าก่อนหรือภายหลังได้รับอนุญาต ให้เป็นไปตามหลักเกณฑ์ เงื่อนไข และวิธีการที่สํานักงานประกาศกําหนดข้อ ๑๕ ปัจจัยอ้างอิงของหุ้นกู้ที่มีอนุพันธ์แฝงจะต้องเป็นตัวแปร สินค้า หรือดัชนี อย่างใดอย่างหนึ่งหรือหลายอย่างประกอบกันดังต่อไปนี้ (1) หลักทรัพย์ไทย (2) หลักทรัพย์ต่างประเทศ (3) อัตราดอกเบี้ย (4) อัตราแลกเปลี่ยนเงินตราต่างประเทศ(5) อัตราเงินเฟ้อ(6) เครดิตอื่นใด เช่น อันดับความน่าเชื่อถือ หรือเหตุการณ์ที่เกี่ยวข้องกับความสามารถในการชําระหนี้ตามที่ระบุในข้อตกลง(7) สินค้าโภคภัณฑ์ เช่น สินค้าเกษตร ทองคํา น้ํามันดิบ เป็นต้น (8) ดัชนีอ้างอิงอื่นใดซึ่งมีคุณสมบัติครบถ้วนตามที่กําหนดดังนี้ (ก) มีองค์ประกอบของดัชนีที่สามารถใช้เป็นปัจจัยอ้างอิงได้ตาม (1) ถึง (7) (ข) มีการกําหนดวิธีการคํานวณดัชนีไว้อย่างชัดเจน และมีการระบุถึงแหล่งข้อมูลของปัจจัยอ้างอิงหรือปัจจัยต่าง ๆ ที่นํามาใช้ในการคํานวณ รวมถึงมีการคํานวณดัชนีให้เป็นปัจจุบันตามความเหมาะสมขององค์ประกอบของดัชนี ทั้งนี้ ปัจจัยอ้างอิงหรือปัจจัยดังกล่าวต้องมีการเคลื่อนไหวตามสภาวะตลาดอย่างเป็นอิสระด้วย (ค) เป็นดัชนีที่ได้รับการพัฒนาโดยสถาบันที่มีความน่าเชื่อถือและทําหน้าที่ได้อย่างอิสระจากบริษัทที่ขออนุญาต ทั้งนี้ หากปรากฏว่าสถาบันดังกล่าวเป็นบริษัทในเครือของบริษัทที่ขออนุญาต บริษัทที่ขออนุญาตนั้นต้องจัดให้มีมาตรการป้องกันความขัดแย้งทางผลประโยชน์อย่างมีประสิทธิภาพด้วย (ง) มีการแสดงดัชนีนั้น ๆ อย่างต่อเนื่องเป็นประจําทุกวันทําการผ่านสื่อที่มีการเสนอข้อมูลอย่างทันเหตุการณ์ข้อ ๑๖ ในกรณีที่เป็นการออกและเสนอขายหุ้นกู้ที่มีอนุพันธ์แฝงซึ่งมีการชําระหนี้ทั้งหมดหรือบางส่วนโดยการส่งมอบเป็นหุ้น หุ้นที่จะนํามาใช้เป็นปัจจัยอ้างอิงได้ต้องเป็นไปตามเงื่อนไขดังต่อไปนี้(1) หุ้นที่เป็นองค์ประกอบของดัชนีหลักทรัพย์ SET 50 ของตลาดหลักทรัพย์(2) หุ้นที่เป็นองค์ประกอบของดัชนีหลักทรัพย์ SET 100 ของตลาดหลักทรัพย์ โดยหุ้นในลําดับที่ 51 ถึง 100 แต่ละหุ้นดังกล่าวต้องมีมูลค่าตลาดเฉลี่ยแต่ละไตรมาสไม่ต่ํากว่า 10,000 ล้านบาทรวมติดต่อกัน 4 ไตรมาสล่าสุด ทั้งนี้ หลักเกณฑ์มูลค่าตลาดเฉลี่ยดังกล่าวไม่ใช้บังคับกับการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(2) (3) และ (4)(3) หุ้นที่ออกโดยบริษัทต่างประเทศ โดยหุ้นดังกล่าวต้องเป็นหลักทรัพย์จดทะเบียนในตลาดหลักทรัพย์ต่างประเทศที่มีมูลค่าตลาดเฉลี่ยแต่ละไตรมาสไม่ต่ํากว่า 10,000 ล้านบาทรวมติดต่อกัน4 ไตรมาสล่าสุด และตลาดหลักทรัพย์ต่างประเทศดังกล่าวจะต้องเป็นสมาชิกของ World Federation of Exchanges (WFE) ทั้งนี้ หลักเกณฑ์ดังกล่าวไม่ใช้บังคับกับการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(2) (3) และ (4)(4) หุ้นของบริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทยที่ไม่ได้เป็นหลักทรัพย์จดทะเบียนในตลาดหลักทรัพย์ เฉพาะกรณีที่เป็นการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(2) (3) และ (4)ข้อ ๑๗ ในกรณีที่เป็นการออกและเสนอขายหุ้นกู้ที่มีอนุพันธ์แฝงซึ่งมีการชําระหนี้ทั้งหมดหรือบางส่วนโดยการส่งมอบเป็นหุ้น บริษัทต้องยื่นคําขอตรวจสอบการใช้หุ้นอ้างอิงต่อสํานักงานโดยยื่นเอกสารหลักฐานตามที่สํานักงานประกาศกําหนดตามข้อ 14 และเมื่อสํานักงานได้รับคําขอตรวจสอบการใช้หุ้นอ้างอิง พร้อมทั้งเอกสารหลักฐานประกอบคําขออนุญาตที่ถูกต้องครบถ้วนตามคู่มือสําหรับประชาชนแล้ว ให้บริษัทดังกล่าวชําระค่าธรรมเนียมคําขอตรวจสอบการใช้หุ้นอ้างอิงต่อสํานักงานทั้งนี้ อัตราค่าธรรมเนียมให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ให้สํานักงานมีอํานาจประกาศกําหนดลักษณะของหุ้นอ้างอิงที่ได้รับยกเว้นไม่ต้องยื่นคําขอตรวจสอบการใช้หุ้นอ้างอิงตามวรรคหนึ่งได้ข้อ ๑๘ เพื่อมิให้มีการออกหุ้นกู้ที่มีอนุพันธ์แฝงที่อาจก่อให้เกิดความไม่เป็นธรรมกับผู้ลงทุนอื่นเนื่องจากผู้ออกหุ้นกู้ดังกล่าวสามารถใช้ประโยชน์จากข้อมูลที่ตนสามารถเข้าถึงได้ก่อนบุคคลทั่วไป ในการออกและเสนอขายหุ้นกู้ที่มีอนุพันธ์แฝงที่มีการชําระหนี้ทั้งหมดหรือบางส่วนโดยการส่งมอบเป็นหุ้น บริษัทที่ขออนุญาตต้องไม่เป็นบุคคลภายในของบริษัทที่ออกหุ้นอ้างอิงนั้น เว้นแต่เป็นไปตามเงื่อนไขที่ได้รับยกเว้นดังต่อไปนี้(1) เป็นการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(2) (3) และ (4)(2) เป็นการออกและเสนอขายหุ้นกู้ที่มีอนุพันธ์แฝงต่อผู้ลงทุนอื่นนอกจากกรณีตาม (1) และบริษัทที่ขออนุญาตได้ดําเนินการตามเงื่อนไขครบถ้วนดังนี้ (ก) แสดงได้ว่ามีหุ้นอ้างอิงในจํานวนที่เพียงพอสําหรับส่งมอบเพื่อชําระหนี้ตามหุ้นกู้ที่มีอนุพันธ์แฝง และมีกลไกในการดูแลรักษาหุ้นอ้างอิงดังกล่าว โดยกลไกนั้นจะต้องสามารถป้องกันมิให้มีการนําหุ้นอ้างอิงไปใช้เพื่อการอื่นได้ (ข) มีการเปิดเผยข้อมูลต่อผู้ลงทุนอย่างชัดเจนว่าบริษัทที่ขออนุญาตเป็นบุคคลภายในของบริษัทที่ออกหุ้นอ้างอิง หมวด ๒ หลักเกณฑ์การอนุญาตให้ออกและเสนอขายหุ้นกู้ที่มีอนุพันธ์แฝงต่อประชาชนเป็นการทั่วไป\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๙ บริษัทที่ขออนุญาตออกและเสนอขายหุ้นกู้ที่มีอนุพันธ์แฝงต่อประชาชนเป็นการทั่วไปจะได้รับอนุญาตเมื่อเป็นไปตามหลักเกณฑ์ดังต่อไปนี้(1) บริษัทที่ขออนุญาตต้องมีคุณสมบัติหรือลักษณะอย่างใดอย่างหนึ่งดังนี้ (ก) เป็นผู้ได้รับอนุญาตหรือจดทะเบียนเป็นผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 (ข) ในกรณีบริษัทที่ขออนุญาตไม่มีคุณสมบัติตาม (ก) บริษัทดังกล่าวจะต้องแสดงได้ว่ามีลักษณะอย่างใดอย่างหนึ่งดังนี้ 1. มีความเสี่ยงที่เกี่ยวข้องกับปัจจัยอ้างอิง เช่น มีธุรกิจหลักที่เกี่ยวข้องกับสินค้าโภคภัณฑ์หรือดัชนีที่เป็นปัจจัยอ้างอิง เป็นต้น 2. จะมีฐานะสัญญาซื้อขายล่วงหน้ากับผู้ได้รับอนุญาตหรือจดทะเบียนเป็นผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 เพื่อป้องกันความเสี่ยงทั้งหมดที่อาจเกิดขึ้นจากการออกและเสนอขายหุ้นกู้ที่มีอนุพันธ์แฝง (2) ในการเสนอขายหุ้นกู้ที่มีอนุพันธ์แฝงที่มีปัจจัยอ้างอิงเป็นหุ้นซึ่งต้องมีการตรวจสอบการใช้หุ้นอ้างอิงนั้นด้วย บริษัทที่ขออนุญาตจะต้องได้รับการแจ้งผลการยืนยันให้ใช้หุ้นนั้นเป็นปัจจัยอ้างอิงได้แล้ว(3) ไม่มีข้อกําหนดที่ทําให้ผู้ถือหุ้นกู้ที่มีอนุพันธ์แฝงซึ่งถือหุ้นกู้จนครบกําหนดอายุของหุ้นกู้จะได้รับชําระเงินลงทุนคืนน้อยกว่าร้อยละ 80 ของจํานวนเงินซึ่งบริษัทที่ขออนุญาตได้รับจากผู้ลงทุน เว้นแต่ได้รับการผ่อนผันเป็นการเฉพาะจากสํานักงานข้อ ๒๐ ให้บริษัทที่ได้รับอนุญาตที่แสดงว่ามีลักษณะเป็นไปตามข้อ 19(1) (ข) 2. มีหน้าที่ต้องปฏิบัติภายหลังการอนุญาตโดยต้องส่งสําเนาหลักฐานการมีฐานะสัญญาซื้อขายล่วงหน้าตามที่กําหนดในข้อ 19(1) (ข) 2. ต่อสํานักงานภายใน 15 วันนับแต่วันที่มีฐานะสัญญาซื้อขายล่วงหน้าหมวด ๓ การออกและเสนอขายหุ้นกู้ที่มีอนุพันธ์แฝงต่อบุคคลในวงจํากัด\_\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ หลักเกณฑ์การอนุญาต\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๑ การออกและเสนอขายหุ้นกู้ที่มีอนุพันธ์แฝงในลักษณะใดลักษณะหนึ่งดังต่อไปนี้ ให้ถือเป็นการออกและเสนอขายต่อบุคคลในวงจํากัด(1) การออกและเสนอขายต่อผู้ลงทุนสถาบันหรือผู้ลงทุนรายใหญ่ แต่ไม่รวมถึงการออกและเสนอขายต่อผู้ลงทุนสถาบันหรือผู้ลงทุนรายใหญ่ ที่ได้จดข้อจํากัดการโอนไว้ไม่เกิน 10 ราย ในรอบระยะเวลา 4 เดือนใด ๆ ซึ่งกรณีดังกล่าวให้ถือว่าเป็นการออกและเสนอขายตาม (2)(2) การออกและเสนอขายต่อผู้ลงทุนโดยเฉพาะเจาะจงซึ่งมีจํานวนไม่เกิน 10 ราย ในรอบระยะเวลา 4 เดือนใด ๆในกรณีที่ศูนย์รับฝากหลักทรัพย์ ผู้รับฝากทรัพย์สิน นายหน้าซื้อขายหลักทรัพย์ ผู้ค้าหลักทรัพย์หรือบุคคลอื่นใด มีการถือครองหุ้นกู้แทนบุคคลอื่น การนับจํานวนผู้ลงทุนตามวรรคหนึ่งให้นับจากบุคคลที่เป็นเจ้าของที่แท้จริงของหุ้นกู้นั้น(3) การออกและเสนอขายต่อบุคคลที่เป็นเจ้าหนี้ของบริษัทอยู่แล้วก่อนการออกและเสนอขายหุ้นกู้ที่มีอนุพันธ์แฝงเพื่อประโยชน์ในการปรับโครงสร้างหนี้(4) การออกและเสนอขายที่บริษัทที่จะออกและเสนอขายหุ้นกู้ดังกล่าวแสดงได้ว่าเป็นไปตามหลักเกณฑ์ครบถ้วนดังนี้ และได้รับการผ่อนผันจากสํานักงานด้วยแล้ว (ก) มีเหตุจําเป็นและสมควร (ข) การเสนอขายดังกล่าวจะไม่มีผลกระทบต่อผู้ลงทุนในวงกว้าง (ค) มีมาตรการให้ความคุ้มครองแก่ผู้ลงทุนอย่างเพียงพอแล้วข้อ ๒๒ บริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดที่มีลักษณะหรือเป็นไปตามเงื่อนไขดังต่อไปนี้ หากได้ดําเนินการให้เป็นไปตามเงื่อนไขที่กําหนดในข้อ 23ให้ถือว่าบริษัทได้รับอนุญาตจากสํานักงานแล้ว (1) เป็นการออกและเสนอขายต่อผู้ลงทุนสถาบันที่จัดตั้งขึ้นหรือรับรองโดยกฎหมายต่างประเทศ(2) เป็นการออกและเสนอขายต่อผู้ลงทุนสถาบันหรือผู้ลงทุนรายใหญ่ตามข้อ 21(1) เฉพาะกรณีบริษัทที่ประสงค์จะออกและเสนอขายหุ้นกู้ที่มีอนุพันธ์แฝงเป็นสถาบันการเงินที่ได้รับอนุญาตหรือจดทะเบียนเป็นผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 (3) เป็นการออกและเสนอขายต่อผู้ลงทุนโดยเฉพาะเจาะจงซึ่งมีจํานวนไม่เกิน 10 รายตามข้อ 21(2)(4) เป็นการออกและเสนอขายต่อบุคคลที่เป็นเจ้าหนี้ของบริษัทตามข้อ 21(3)(5) เป็นการออกและเสนอขายโดยได้รับผ่อนผันจากสํานักงานตามข้อ 21(4)ข้อ ๒๓ เมื่อเป็นไปตามเงื่อนไขดังต่อไปนี้ ให้ถือว่าบริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลตามข้อ 22 ได้รับอนุญาตจากสํานักงานแล้ว(1) จดข้อจํากัดการโอนหุ้นกู้ที่มีอนุพันธ์แฝงที่จะเสนอขายกับสํานักงาน ซึ่งแสดงข้อความว่าผู้ออกหุ้นกู้ที่มีอนุพันธ์แฝงจะไม่รับจดทะเบียนการโอนหุ้นกู้ที่มีอนุพันธ์แฝงไม่ว่าทอดใด ๆ หากการโอนหุ้นกู้ที่มีอนุพันธ์แฝงดังกล่าวจะทําให้หุ้นกู้ที่มีอนุพันธ์แฝงที่เสนอขายในครั้งนั้นไม่สามารถคงลักษณะการเสนอขายต่อผู้ลงทุนตามลักษณะในข้อ 22 ได้ เว้นแต่เป็นการโอนทางมรดก ทั้งนี้ ให้ถือว่าสํานักงานรับจดข้อจํากัดการโอนดังกล่าวในวันที่สํานักงานได้รับการแสดงเจตนาจดข้อจํากัดการโอนที่มีข้อความนั้นแล้ว(2) ไม่เคยเสนอขายตราสารหนี้ หรือศุกูก ที่เป็นการฝ่าฝืนลักษณะการขายที่จํากัดเฉพาะผู้ลงทุนสถาบันหรือผู้ลงทุนรายใหญ่ ภายในระยะเวลา 2 ปีก่อนวันยื่นข้อจํากัดการโอน เว้นแต่ได้รับการผ่อนผันจากสํานักงาน โดยบริษัทแสดงได้ว่ามีเหตุจําเป็นและสมควร รวมทั้งมีมาตรการจัดการเกี่ยวกับการเสนอขายอย่างเหมาะสมแล้ว(3) ในกรณีที่เป็นการเสนอขายหุ้นกู้ที่มีอนุพันธ์แฝงซึ่งมีลักษณะเป็นหุ้นกู้มีประกันหรือที่จัดให้มีผู้แทนผู้ถือหุ้นกู้ บริษัทได้เสนอร่างข้อกําหนดสิทธิและร่างสัญญาแต่งตั้งผู้แทนผู้ถือหุ้นกู้มาพร้อมกับการจดข้อจํากัดการโอน(4) ในกรณีที่เป็นการเสนอขายหุ้นกู้ที่มีอนุพันธ์แฝงที่ต้องมีการตรวจสอบการใช้หุ้นอ้างอิง บริษัทได้รับแจ้งยืนยันให้ใช้หุ้นเป็นปัจจัยอ้างอิงจากสํานักงานแล้วข้อ ๒๔ บริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดในลักษณะอื่นนอกจากลักษณะตามข้อ 22 ให้บริษัทดังกล่าวยื่นคําขออนุญาตต่อสํานักงาน และเมื่อสํานักงานได้รับคําขออนุญาต พร้อมทั้งเอกสารหลักฐานประกอบคําขออนุญาตที่ถูกต้องครบถ้วนตามคู่มือสําหรับประชาชนแล้ว ให้บริษัทดังกล่าวชําระค่าธรรมเนียมคําขออนุญาตต่อสํานักงานโดยอัตราค่าธรรมเนียมให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์เมื่อสํานักงานได้รับคําขออนุญาตพร้อมเอกสารหลักฐานที่ถูกต้องครบถ้วนตามคู่มือสําหรับประชาชนแล้ว ให้สํานักงานดําเนินการสอบทานข้อเท็จจริงตามขั้นตอนและวิธีการที่ระบุในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้บริษัทที่ขออนุญาตชี้แจงข้อสังเกตนั้นภายในระยะเวลาที่กําหนดไว้ในหนังสือแจ้งข้อสังเกต โดยต้องดําเนินการดังกล่าวให้แล้วเสร็จภายใน 45 วันนับแต่วันที่สํานักงานได้รับเอกสารหลักฐานที่ถูกต้องครบถ้วนตามคู่มือสําหรับประชาชน ให้สํานักงานแจ้งผลการพิจารณาคําขออนุญาตภายใน 30 วันนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากบริษัทที่ขออนุญาตในกรณีที่บริษัทที่ขออนุญาตประสงค์จะขอผ่อนผันหลักเกณฑ์ตามประกาศนี้ ให้บริษัทที่ขออนุญาตยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานก่อนที่สํานักงานจะเริ่มการพิจารณาตามวรรคสาม ทั้งนี้ ตามขั้นตอนและวิธีการที่ระบุในคู่มือสําหรับประชาชน โดยสํานักงานจะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาคําขออนุญาตตามวรรคสามข้อ ๒๕ บริษัทที่ยื่นคําขออนุญาตเสนอขายหุ้นกู้ที่มีอนุพันธ์แฝงตามข้อ 24 จะได้รับอนุญาตให้ออกและเสนอขายหุ้นกู้ที่มีอนุพันธ์แฝงต่อเมื่อมีลักษณะและเป็นไปตามหลักเกณฑ์ในข้อ 19(1) และ (2) และข้อ 23(1) และ (2) โดยอนุโลมในกรณีที่การเสนอขายตามวรรคหนึ่งเป็นการเสนอขายหุ้นกู้ที่มีอนุพันธ์แฝงที่มีลักษณะเป็นหุ้นกู้มีประกันหรือหุ้นกู้ที่มีอนุพันธ์แฝงที่จัดให้มีผู้แทนผู้ถือหุ้นกู้ เมื่อสํานักงานได้อนุญาตให้เสนอขายหุ้นกู้ที่มีอนุพันธ์แฝงแล้ว ให้ถือว่าบริษัทที่ได้รับอนุญาตได้รับความเห็นชอบการแต่งตั้งผู้แทนผู้ถือหุ้นกู้จากสํานักงานในวันเดียวกันด้วยข้อ ๒๖ บริษัทที่ได้รับอนุญาตจากสํานักงานให้เสนอขายหุ้นกู้ที่มีอนุพันธ์แฝงตามข้อ 25สามารถเสนอขายหุ้นกู้ดังกล่าวได้ดังต่อไปนี้(1) การเสนอขายหุ้นกู้ที่มีอนุพันธ์แฝงระยะสั้น ให้เสนอขายได้โดยไม่จํากัดมูลค่าและจํานวนครั้งที่เสนอขายภายใน 1 ปีนับแต่วันที่ได้รับแจ้งผลการพิจารณาอนุญาต(2) การเสนอขายหุ้นกู้ที่มีอนุพันธ์แฝงลักษณะอื่นนอกจาก (1) ให้เสนอขายในแต่ละครั้งให้แล้วเสร็จภายใน 1 ปีนับแต่วันที่ได้รับแจ้งผลการพิจารณาอนุญาตส่วน ๒ เงื่อนไขการอนุญาต\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๗ ในกรณีที่บริษัทได้รับอนุญาตภายใต้หลักเกณฑ์การอนุญาตตามข้อ 23 ให้บริษัทปฏิบัติดังต่อไปนี้(1) กรณีบริษัทที่ได้รับอนุญาตเป็นบริษัทจํากัดต้องจัดให้ได้มาซึ่งมติโดยชัดแจ้งของคณะกรรมการบริษัทให้ออกหุ้นกู้ที่มีอนุพันธ์แฝง หรือกรณีบริษัทที่ได้รับอนุญาตเป็นบริษัทมหาชนจํากัดต้องได้รับมติให้ออกหุ้นกู้ที่มีอนุพันธ์แฝงที่เป็นไปตามกฎหมายว่าด้วยบริษัทมหาชนจํากัด ก่อนการเสนอขายหุ้นกู้ที่มีอนุพันธ์แฝงนั้น แล้วแต่กรณีความในวรรคหนึ่งไม่ใช้บังคับกับกรณีที่บริษัทต้องออกหุ้นกู้ที่มีอนุพันธ์แฝงตามแผนฟื้นฟูกิจการตามกฎหมายว่าด้วยล้มละลายซึ่งศาลเห็นชอบด้วยแผนนั้นแล้ว หรือกรณีอื่นใดที่ได้รับการผ่อนผันจากสํานักงาน (2) ในกรณีหุ้นกู้ที่มีอนุพันธ์แฝงที่เสนอขายเป็นหุ้นกู้มีประกัน หรือเป็นหุ้นกู้ที่มีอนุพันธ์แฝงที่จัดให้มีผู้แทนผู้ถือหุ้นกู้ บริษัทที่ได้รับอนุญาตต้องจัดให้มีผู้แทนผู้ถือหุ้นกู้ซึ่งเป็นบุคคลที่มีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ ทั้งนี้ ตามที่กําหนดไว้ในประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้ข้อ ๒๘ ให้บริษัทที่ได้รับอนุญาตตามข้อ 25 ที่แสดงว่ามีลักษณะเป็นไปตามข้อ 19(1) (ข) 2. มีหน้าที่ต้องปฏิบัติตามเงื่อนไขภายหลังการอนุญาตโดยให้ส่งสําเนาหลักฐานการมีฐานะสัญญาซื้อขายล่วงหน้าตามที่กําหนดในข้อ 19(1) (ข) 2. ต่อสํานักงานภายใน 15 วันนับแต่วันที่มีฐานะสัญญาซื้อขายล่วงหน้า ข้อ ๒๙ ในกรณีที่เป็นการเสนอขายหุ้นกู้ที่มีอนุพันธ์แฝงต่อผู้ลงทุนรายใหญ่ตามข้อ 21(1) บริษัทที่ได้รับอนุญาตต้องดําเนินการดังต่อไปนี้(1) จัดให้การชักชวน หรือให้คําแนะนําเกี่ยวกับการซื้อขายหรือลงทุนในหุ้นกู้ที่มีอนุพันธ์แฝงดําเนินการผ่านบริษัทหลักทรัพย์ประเภทที่สามารถเป็นผู้ให้บริการดังกล่าวเกี่ยวกับหุ้นกู้ที่มีอนุพันธ์แฝงได้ เว้นแต่บริษัทที่ได้รับอนุญาตมีสถานะเป็นบริษัทหลักทรัพย์ที่สามารถดําเนินการดังกล่าวได้อยู่แล้ว โดยให้บริษัทที่ได้รับอนุญาตซึ่งมีสถานะดังกล่าวปฏิบัติตามหลักเกณฑ์ที่กําหนดไว้สําหรับการให้บริการหรือให้คําแนะนําเกี่ยวกับการซื้อขายหรือลงทุนในหุ้นกู้ที่มีอนุพันธ์แฝงด้วย(2) ปฏิบัติให้เป็นไปตามประกาศคณะกรรมการกํากับตลาดทุนว่าด้วยการจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ โดยอนุโลมข้อ ๓๐ ในกรณีที่เป็นการเสนอขายหุ้นกู้ที่มีอนุพันธ์แฝงต่อผู้ลงทุนสถาบันที่จัดตั้งขึ้นตามกฎหมายไทยหรือผู้ลงทุนรายใหญ่ตามข้อ 21(1) บริษัทที่ได้รับอนุญาตต้องจัดให้มีการแจกสรุปข้อมูลสําคัญตราสาร (fact sheet) ให้แก่ผู้ลงทุนดังกล่าวก่อนการเสนอขายหุ้นกู้ที่มีอนุพันธ์แฝงหมวด ๔ บทเฉพาะกาล\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๑ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 และตามประกาศคณะกรรมการกํากับตลาดทุน ที่ ทจ. 26/2555 เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นมีภาระผูกพันซึ่งออกโดยสถาบันการเงิน ลงวันที่ 16 พฤษภาคม พ.ศ. 2555 ซึ่งใช้บังคับอยู่ก่อนวันที่ประกาศนี้ใช้บังคับยังคงมีผลใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๓๒ ในกรณีที่มีประกาศฉบับอื่นใดอ้างอิงถึงประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 หรือประกาศคณะกรรมการกํากับตลาดทุน ที่ ทจ. 26/2555 เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน ลงวันที่ 16 พฤษภาคม พ.ศ. 2555 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 4 พฤษภาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน